A Törvényszék (hetedik tanács) 2012. január 11‑i végzése – Phoenix‑Reisen és DRV kontra Bizottság
(T‑58/10. sz. ügy)
„Megsemmisítés iránti kereset – Állami támogatások – A fizetésképtelenné vált vállalkozások munkavállalóinak nyújtott juttatásokra és azok finanszírozására vonatkozó német rendszer – Állami támogatás hiányát megállapító határozat – Elfogadhatatlanság”
1.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A Bizottság határozata, amely a hivatalos vizsgálati eljárás megindítása nélkül állapítja meg, hogy adott nemzeti intézkedés nem minősül állami támogatásnak – Az EK 88. cikk (2) bekezdése értelmében vett érintett felek keresete – Elfogadhatóság – Feltételek (EUMSZ 108. cikk, (2) és (3) bekezdés, EUMSZ 263. cikk, (4) bekezdés) (vö. 30–34. pont)
2.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A Bizottság határozata, amely szerint adott nemzeti intézkedés nem minősül állami támogatásnak – Versenytárs vállalkozás által indított, a határozat megalapozottságát kétségbe vonó kereset – Olyan vállalkozás, amely nem igazolja, hogy a piaci helyzete lényegesen érintve lenne – Elfogadhatatlanság (EUMSZ 108. cikk, (2) és (3) bekezdés, EUMSZ 263. cikk, (4) bekezdés) (vö. 35., 44., 46., 48. pont)
Tárgy
A Bizottság 2009. november 19‑i C (2009) 8707 végleges határozatának (HL C 323., 5. o.) megsemmisítése, amely megállapítja, hogy a német szabályozás által kialakított, a fizetésképtelenné vált vállalkozások munkavállalóinak nyújtott juttatásokra és azok finanszírozására vonatkozó rendszer (NN 55/2009 támogatás) nem képez állami támogatást.
Rendelkező rész
1)
A Törvényszék a keresetet mint elfogadhatatlant elutasítja.
2)
A Phoenix‑Reisen GmbH és Deutscher Reiseverband eV (DRV) a saját költségein kívül köteles viselni az Európai Bizottság részéről felmerült költségeket is.
3)
A Németországi Szövetségi Köztársaság maga viseli saját költségeit.